पाएं अपने शहर की ताज़ा ख़बरें और फ्री ई-पेपरडाउनलोड करें
विधायक रंजना साहू ने कोरोना गाइडलाइन के साथ कृषि उपज मंडी खोलने की मांग की है। उन्होंने कहा कि किसानों की रबी फसल पक कर तैयार है, और अब किसानों के सामने लॉकडाउन जैसी विषम परिस्थिति में अपनी फसल बेचने की समस्या हो रही है। ऐसे में मंडी को शुरू कराना जरूरी है।
शासन द्वारा क्षेत्र में नहर सिंचाई के माध्यम से पानी दिया गया था, जो फसल अब कटाई के बाद बेचने के लिए तैयार है, परंतु आज परिस्थिति विपरीत है। शासन द्वारा कोरोना महामारी के कारण लॉकडाउन लगने से कृषि मंडी बंद होने से उपज बेचने की समस्या हो रही है। मौजूदा लाॅकडाउन में कृषि उपज मंडी को भी बंद रखा गया है। किसानों ने अपनी समस्या विधायक रंजना साहू को बताई।
विधायक साहू ने शासन प्रशासन को पत्र भेजकर कहा कि हमारे किसान कृषि उपज मंडी बंद होने के कारण लाकडाउन में कोरोना वैश्विक महामारी के चलते ओने पौने दाम पर अन्यत्र स्थानों पर बेचने को मजबूर हो रहे हैं, जिससे उनको वास्तविक लागत नहीं मिल पा रही है। लाकडाउन के कारण किसानों को धान बेचने की समस्या उत्पन्न हो रही है, शासन द्वारा जारी कोरोना गाइडलाइन के अनुसार कृषि उपज मंडी में भी किसानों को धान खरीदी जल्द शुरू करायाजाए, जिससे रबी फसल के धान को कृषक सही मूल्य पर बेंच सकें।
अभी लागातार माह भर से ज्यादा समय से लाकडाउन में किसानों को कृषि कार्य करने में एवं परिवार का भरण पोषण करने में भी समस्याओं का सामना करना पड़ा है। उपज का मूल्य मिलने के समय में कृषि उपज मंडी बंद रखने से किसानों के सामने धान बेचने में समस्या हो रही है। कोरोना गाइडलाइन का पालन के अनुसार कृषि उपज मंडी को खोला जाए। इससे हमालों को भी काम मिलेगा। किसान भी अपनी फसल सही भाव पर बेच पाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn